

 OGRES NOVADA PAŠVALDĪBA

Brīvības iela 33, Ogre, Ogres nov., LV-5001

Reģ.Nr.90000024455, Tālr.: 650-71160, fakss: 650-71161, e-pasts: ogredome@ogresnovads.lv

**Saistošie noteikumi**

**Ogrē**

|  |  |
| --- | --- |
| **2012.gada 20.decembrī** | Nr.36/2012 |
|  | **(protokols Nr.13; 4.§)** |

**Par kārtību, kādā tiek izsniegta atļauja vīna, raudzēto dzērienu vai pārējo alkoholisko dzērienu ražošanai Ogres novada teritorijā**

*Izdoti saskaņā ar*

*Alkoholisko dzērienu aprites likuma 8.panta otro daļu*

**I. Vispārīgie jautājumi**

1. Saistošie noteikumi nosaka kārtību, kādā Ogres novada pašvaldībā tiek izsniegta atļauja pašu ražotā vīna, raudzēto dzērienu vai pārējo alkoholisko dzērienu ražošanai no savā īpašumā vai valdījumā esošajos dārzos un dravās iegūtajiem produktiem vai savvaļā augošiem augiem, neizmantojot spirtu vai citu saražotos alkoholiskos dzērienus (turpmāk tekstā - Atļauja).
2. Lēmumu par Atļaujas (atļaujas paraugs [pielikumā](#_ATĻAUJA)) izsniegšanu vai atteikumu izsniegt Atļauju Ogres novada pašvaldības vārdā Administratīvā procesa likuma noteiktajā kārtībā pieņem Ogres novada pašvaldības izpilddirektors (turpmāk tekstā – Izpilddirektors).

**II. Pieteikuma iesniegšanas kārtība**

1. Atļaujas vīna, raudzēto dzērienu vai pārējo alkoholisko dzērienu ražošanai saņemšanai komersants Ogres novada pašvaldībā (Administrācijā) iesniedz pieteikumu, kuru parakstījusi komersanta atbildīgā amatpersona un kurā norādīts:
	1. komersanta nosaukums, reģistrācijas numurs un juridiskā adrese;
	2. saražojamo alkoholisko dzērienu sortiments un apjoms, un/vai absolūtā alkohola daudzums;
	3. ražošanas vieta (adrese).
2. Pieteikumam jāpievieno šādi dokumenti:
	1. komersanta reģistrācijas apliecības kopija;
	2. ražošanas vietas lietošanas tiesību apliecinoša dokumenta kopija;
	3. dokuments, kas apliecina telpu atbilstību plānotajai ražotnei (akts par būves pieņemšanu ekspluatācijā vai būvvaldes akts par vienkāršotās renovācijas ieceres dokumentācijas akceptēšanu).

**III. Atļaujas izsniegšanas kārtība**

1. Atļauju izsniedz bez maksas uz pieprasīto laiku, bet ne ilgāk kā uz 3 gadiem.
2. Atļauja netiek izsniegta, ja:
	1. komersants nav iesniedzis visus šo noteikumu 4.punktā minētos dokumentus;
	2. komersants Atļaujas saņemšanai sniedzis nepatiesas ziņas;
	3. ražošanu plānots veikt vietā, kas nav pielāgota (nav nodrošināta atbilstoša ventilācija, atkritumu savākšana, kanalizācijas novadīšana u.tml.) un neatbilst tās izmantošanas mērķim;
	4. ražošanu plānots uzsākt vietā, kas atrodas:
		1. izglītības un sporta iestāžu, kultūras iestāžu, ārstniecības iestāžu, policijas, karaspēka daļu vai citu militāro formējumu ēkās un teritorijā;
		2. ēkās, kurās atrodas valsts vai pašvaldības iestādes;
		3. daudzdzīvokļu (divdzīvokļu vai vairākdzīvokļu) mājā;
	5. alkoholisko dzērienu ražošana norādītajā vietā būtiski apdraud sabiedrisko kārtību vai personu tiesību aizsardzību.
3. Lēmumu par Atļaujas izsniegšanu vai atteikumu izsniegt Atļauju Izpilddirektors pieņem 10 (desmit) darba dienu laikā pēc saskaņā ar noteikumu 3.punkta prasībām noformēta pieteikuma un noteikumu 4.punktā norādīto dokumentu saņemšanas.

**IV. Atļaujas atcelšana**

1. Izsniegtā Atļauja var tikt atcelta ar Izpilddirektora motivētu lēmumu šādos gadījumos:
	1. komersants Atļaujas saņemšanai sniedzis nepatiesas ziņas;
	2. ražošana tiek veikta telpās, kas nav pielāgotas un neatbilst to izmantošanas mērķim;
	3. izbeigta attiecīgā ražošana Atļaujā norādītajā vietā;
	4. alkoholisko dzērienu ražošana Atļaujā norādītajā vietā būtiski apdraud sabiedrisko kārtību un citu personu tiesību aizsardzību.
2. Lēmumu par Atļaujas atcelšanu Izpilddirektors pieņem 10 (desmit) darba dienu laikā pēc noteikumu 8.punktā minēto apstākļu konstatēšanas un to nekavējoties rakstveidā paziņo Atļaujas saņēmējam.

**V. Lēmumu apstrīdēšana un kontrole**

1. Izpilddirektora izdotos administratīvos aktus (lēmumu par Atļaujas izsniegšanu vai atteikumu izsniegt Atļauju) vai faktisko rīcību var apstrīdēt Ogres novada domē Administratīvā procesa likumā noteiktajā kārtībā.
2. Kontroli par saistošo noteikumu izpildi veic Ogres novada pašvaldības policija.

Domes priekšsēdētājs E.Bartkevičs

*Saistošie noteikumi stājas spēkā nākamajā dienā pēc to publicēšanas Ogres novada pašvaldības laikrakstā “Ogrēnietis”.*

Pielikums

Ogres novada domes 20.12.2012. saistošajiem noteikumiem Nr.36/2012

 OGRES NOVADA PAŠVALDĪBA

Brīvības iela 33, Ogre, Ogres nov., LV-5001

Reģ.Nr.90000024455, Tālr.: 650-71160, fakss: 650-71161, e-pasts: ogredome@ogresnovads.lv

Ogrē

\_\_.\_\_.\_\_\_\_. Nr. \_\_\_\_\_\_\_\_\_\_\_\_\_

#### ATĻAUJA

**VĪNA, RAUDZĒTO DZĒRIENU VAI PĀRĒJO ALKOHOLISKO DZĒRIENU RAŽOŠANAI OGRES NOVADĀ**

 **Ogres novada pašvaldība atļauj:**

|  |  |
| --- | --- |
| Komersanta nosaukumsun juridiskā adrese: |  |
| Komersanta reģistrācijas apliecības Nr.: |  |
| Ražošanas vieta: |  |
| Ražošanas veids: |  |
| Atļauja derīga līdz: |  |

Atļauja izsniegta saskaņā ar Ogres novada domes 20.12.2012. saistošo noteikumu Nr.36/2012 „Par kārtību, kādā tiek izsniegta atļauja vīna, raudzēto dzērienu vai pārējo alkoholisko dzērienu ražošanai Ogres novada teritorijā” 2.punktu.

 Atļauja derīga, uzrādot personu apliecinošu dokumentu vai Uzņēmumu reģistra izsniegtu reģistrācijas apliecību.

Ogres novada pašvaldības izpilddirektors (V.Uzvārds)

Z.v.